b'\n_START_ARTICLE_\nRaz\xc5\xa1irjena slovenska planinska pot\n_START_PARAGRAPH_\nRaz\xc5\xa1irjena Slovenska planinska pot je dodatek k osnovni Slovenski planinski poti. Prvi\xc4\x8d je bila dolo\xc4\x8dena leta 1966. To\xc4\x8dke te poti so razporejene po vsej Sloveniji, med seboj niso povezane in je vsaka samostojen cilj. Poti so obi\xc4\x8dajne markirane planinske poti. Obisko vrhov in postojank \xc4\x8dasovno ni omejen._NEWLINE_Do leta 1993 je imela 18 obveznih in 20 neobveznih kontrolnih to\xc4\x8dk (KT) (10 nad 1000 m), potem 35 obveznih KT + 1 neobvezen vrh, leta 2003 je bila dodana \xc5\xa1e 1 neobvezna to\xc4\x8dka. Dnevnik je isti kot za Slovensko planinsko pot. Omejitev je le ena - zna\xc4\x8dko se dobi \xc5\xa1ele po prehojeni Slovenski planinski poti. Spremembe Raz\xc5\xa1irjene poti je sprejel upravni odbor PZS dne 5. okt. 1991 ter ji dal novo ime Raz\xc5\xa1irjena slovenska planinska pot.'